Шестдневната война в Близкия изток се превръща във фактор, който предопределя нарасналата политическа активност на полското общество и задълбочаващите се конфликти в него. На 19 юни 1967 г. Владислав Гомулка произнася реч, в която за първи път се появява изразът „ционистката пета колона“ като название за действията на полски граждани от еврейски произход, които подкрепят политиката на Израел спрямо арабските държави. Събитията от Пражката пролет също оказват силно влияние за засилване на общественото недоволство и активизиране на гражданската съпротива в Полша. Йежи Ейслер обаче отбелязва, че въпреки редицата формални сходства между младежките движения в Чехословакия и Полша, от една страна, и в Съединените щати и Западна Европа, от друга, двете явления не са в пряка връзка